1. melléklet

**Szombathely Megyei Jogú Város Önkormányzata Közgyűlésének**

**……/2020. (…...) önkormányzati rendelete**

**a nem közművel összegyűjtött háztartási szennyvíz begyűjtéséről és ártalommentes elhelyezéséről szóló 25/2013. (VI. 25.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a vízgazdálkodásról szóló 1995. évi LVII. törvény 44/C. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a vízgazdálkodásról szóló 1995. évi LVII. törvény 44/C. § (1) bekezdésében meghatározott feladatkörében eljárva a következőket rendeli el:

1. **§**

A nem közművel összegyűjtött háztartási szennyvíz begyűjtéséről és ártalommentes elhelyezéséről szóló 25/2013. (VI. 25.) önkormányzati rendelet (a továbbiakban: Rendelet) bevezető része helyébe a következő rendelkezés lép:

„Szombathely Megyei Jogú Város Önkormányzatának Közgyűlése a vízgazdálkodásról szóló 1995. évi LVII. törvény 44/C. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a vízgazdálkodásról szóló 1995. évi LVII. törvény 44/C. § (1) bekezdésében meghatározott feladatkörében eljárva a következőket rendeli el:”

1. **§**

A Rendelet 2. § (3) bekezdése helyébe a következő rendelkezés lép:

„E rendelet alkalmazása során közszolgáltató alatt a KALAMÁR TRANS Szolgáltató és Kereskedelmi Kft. (8998 Vaspör, 023/27 hrsz.) kell érteni, a város teljes közigazgatási területén 2020. december 1. - 2023. november 30. között.”

1. **§**

A Rendelet 5. § (5) bekezdése helyébe a következő rendelkezés lép:

„(5) A tulajdonos a közszolgáltatás ellenértékeként az 1. mellékletben meghatározott szolgáltatási díjat köteles a szolgáltatónak számla ellenében megfizetni, és a számlát 5 évig megőrizni. Az intézményi ingatlanok és az időlegesen használt ingatlanok tulajdonosai 5 m3 mennyiség alatti háztartási szennyvíz elszállításának megrendelése esetén kötelesek a ténylegesen elszállított és az 5 m3 közötti különbözet utáni alapdíjat is megfizetni.”

1. **§**

A Rendelet 1. melléklete helyébe az 1. melléklet lép.

1. **§**

Ez a rendelet 2020. december 1. napján lép hatályba.

 **(: Dr. Nemény András :) (: Dr. Károlyi Ákos :)**

 **polgármester jegyző**

1. **melléklet a …../2020. (.…..) önkormányzati rendelethez**

„1. melléklet a 25/2013. (VI. 25.) önkormányzati rendelethez

A nem közművel összegyűjtött háztartási szennyvíz összegyűjtésével, szállításával és ártalommentes elhelyezésével kapcsolatos közszolgáltatási díjak 2020. december 1. napjától:

|  |  |  |  |
| --- | --- | --- | --- |
|  | **lakossági ingatlanok** | **intézményi ingatlanok** | **időlegesen használt ingatlanok** |
| alapdíj: | 690 Ft/m3 + ÁFA | 2.600 Ft/m3 + ÁFA | 2.500 Ft/m3 + ÁFA |
| ürítési díj: | 505 Ft/m3 + ÁFA | 588 Ft/m3 + ÁFA | 588 Ft/m3 + ÁFA |
| **összesen:** | **1.195 Ft/m3 + ÁFA** | **3.188 Ft/m3 + ÁFA** | **3.088 Ft/m3 + ÁFA”** |